kardosdrur/scandi-wiki huggingface dataset:
Prinsgemal

En prinsgemal er en kvindelig regents ægtemand, medmindre ægtemanden har titel af kongegemal eller selv er konge i egen ret.

Prins Henrik blev fra 2005 til 2016 officielt benævnt "Henrik, Prinsgemalen".

Britiske prinsgemaler 
 Prins Jørgen af Danmark, gift med dronning Anne af Storbritannien; prins Jørgen blev aldrig kronet. 
 Prins Albert af Sachsen-Coburg og Gotha, gift med dronning Victoria af Storbritannien; prins Albert blev aldrig kronet.
 Prins Philip, hertug af Edinburgh, gift med dronning Elizabeth 2. af Storbritannien; prins Philip er ikke blevet kronet.

Nederlandske prinsgemaler 
 Prins Henrik af Mecklenburg-Schwerin, gift med dronning Vilhelmine af Nederlandene
 Prins Bernhard af Lippe-Biesterfeld, gift med dronning Juliana af Nederlandene
 Prins (jonkheer) Claus van Amsberg, gift med dronning Beatrix af Nederlandene

Nuværende prinsgemaler 
Med Prins Philip, Hertugen af Edinburghs død d. 9. april 2021 oplevede man for første gang i lidt over 120 år, at der ikke var nogen fungerende prinsgemal noget sted i verden. I Europa er der dog en del kvindelige tronarvinger, der venter på at overtage tronen, når dette måtte blive aktuelt, og til den tid må det forventes, at der igen vil indfinde sig prinsgemaler rundt om i nogle af fyrstehusene.

Kongelige titler
Kaproning

Kaproning er (modsat motionsroning) en form for roning, hvor man træner op til regattaer, mesterskaber osv. Hvis det er på nogenlunde højt plan plejer hver båd at have en personlig træner, mens der også kan være en træner om flere hold/både.

Mesterskaber 
Kaproning er en olympisk sportsgren. Til OL, VM og andre mesterskaber/stævner på højt plan roes der altid 2000 meter. Der afholdes VM i august/september hvert år.

For landsholdsroere er sæsonens første mål som regel World Cuppen, der er en regattaserie på 3 regattaer der afholdes med 3 ugers mellemrum i forsommeren. World cuppen holdes – ligesom VM og OL – forskellige steder hver gang, dog som regel med den 3. afdeling placeret i schweiziske Luzern. Der er desuden tradition for at den første World Cup holdes i den by som skal arrangere VM året efter.
World Cuppen vindes ved at indsamle point. En sejr giver 8 point, mens en 2. plads giver 6 point, en 3. plads 5 point og så fremdeles ned til 7. pladsen der giver 1 point. Vinderen af den samlede World Cup er det land der har flest point efter den 3. afdeling. World Cuppen arrangeres af det internationale roforbund FISA (Fédération Internationale des Sociétés d’Aviron)

Udover World Cuppen afholder FISA også EM og VM, der begge er placeret i sensommeren. Her er VM det primære mål for landsholdene, mens EM som regel afgøres mellem de sekundære landsholdsroere der ikke kvalificerede sig til VM. Der er dog undtagelser til dette, som i 2010 hvor VM først afholdes i november da det er geografisk placeret på New Zealand på den sydlige halvkugle, og EM derfor fungerer som "opvarmningsregatta" for de europæiske landshold inden VM.

Bådtyper og vægtklasser 
Til VM konkurreres i følgende bådtyper:

 Bådtyper med to årer pr. roer (scullere):
 Singlesculler (1x)
 Dobbeltsculler (2x)
 Dobbeltfirer (4x)

 Bådtyper med én åre pr. roer:
 Toer (2-/2+)
 Firer (4-/4+)
 Otter (8+)

 Andre bådtyper
Gig, en lidt bredere outrigger, der både kan have en eller to årer pr. roer. En gig var tidligere skibschefens båd i sømilitære sammenhænge.

Desuden findes to vægtklasser:
 Letvægt:
 Mænd: Genmmesnitlig maks 70 kg pr. person (ingen over 72,5 kg)
 Kvinder: Genmmesnitlig maks 57 kg pr. person (ingen over 59 kg)
 Den åbne klasse:
 Alle må stille op uanset vægt.

Kilder

Rekorder 
Danmark klarer sig traditionelt bedst i letvægtsklasserne, hvor især "Guldfireren" har gjort det godt. Danmark har verdensrekorden for letvægts dobbeltsculler (sat af Mads Rasmussen og Rasmus Quist Hansen i 2007) og i letvægts firer (sat af "Guldfireren" med Thomas Ebert, Thomas Poulsen, Eskild Ebbesen og Victor Feddersen i 1999).

Fodnoter

Eksterne henvisninger 
 Dansk Forening for Rosport (DFfR) – webside om kaproning

Roning
Motionsroning

Motionsroning er (modsat kaproning) en form for roning, hvor man roer uden at træne op til konkurrencer. Mange roer kun for at få motion, deraf navnet.

Roning
Final Days: Anthems for the Apocalypse

Final Days: Anthems for the Apocalypse er det amerikanske punk-metal band Plasmatics' andet greatest hits-album, og bandets sidste udgivelse. Det blev udgivet af Gigasarus Records i 2002.

Spor 
 "The Doom Song" – (Fra Metal Priestess-ep'en)
 "Stop" – (Fra Coup De Grace-albummet)
 "Brain Dead" – (Fra Maggots: The Record-albummet)
 "Masterplan" – (Fra Beyond the Valley of 1984-albummet)
 "Just Like on TV" – (Fra Coup De Grace-albummet)
 "Propagators" – (Fra Maggots: The Record-albummet)
 "Uniformed Guards" – (Fra Coup De Grace-albummet)
 "Opus in Cm7" – (Fra W.O.W.-albummet)
 "Lies" – (Fra Deffest and Baddest-albummet)
 "The Damned" – (Fra Coup De Grace-albummet)
 "A Pig is a Pig" – (Fra Beyond the Valley of 1984-albummet)
 "Finale" – (Fra Maggots: The Record-albummet)

Punkalbum
Opsamlingsalbum fra 2002
Brian Nielsen (flertydig)

Brian Nielsen har flere betydninger:

 Brian Nielsen – tidligere dansk bokser
 Brian Steen Nielsen – tidligere dansk fodboldspiller
 Brian Nielsen (fodboldspiller) – dansk fodboldspiller
Vatpind

En vatpind er en tynd træ-, papir- eller plasticpind med en pårullet vattot (som regel i hver ende), der for eksempel indføres i øregangen for at rense øret for ørevoks. Her er reglen at man ikke må rense dybere end man kan se. De finder også anvendelse i anden personlig hygiejne, ligesom der til lægebrug findes lange vatpinde til udtagelse af podeprøver fra eksempelvis halsen.

Vatpinden benyttes også til et utal af andre småopgaver. Den er bl.a. velegnet til rensning af tonehovedet og trykrullen i en båndoptager.
Læger benytter dem til at undersøge mænd for klamydia ved at stikke en vatpind tre centimeter op i penisen.

Hygiejneartikler
Gaspard Monge

Gaspard Monge (født 10. maj 1746, død 28. juli 1818) var en fransk videnskabsmand, som er kendt som ophavsmand til deskriptiv geometri. Han var den første, der tegnede 3D-figurer. Gaspard Monge var desuden for en kort periode marineminister under den franske revolution.

Eksterne henvisninger 
 

Matematikere fra Frankrig
Franskmænd i 1700-tallet
Franskmænd i 1800-tallet
Helge Engelbrecht

Helge Engelbrecht (født 4. december 1952) er en dansk komponist og sanger. Han er forsanger i gruppen Neighbours, der har deltaget i Dansk Melodi Grand Prix fire gange. Bedste placering er nr. 2 i 2002 med sangen Alt mellem himmel og jord skrevet af bandmedlemmet Tommy Thiel Rasmussen. Dog står Helge Engelbrecht selv for langt størstedelen af Neighbours sange. Han var med til at danne gruppen Fenders i 1975.

Helge Engelbrecht har desuden skrevet vindermelodien "En lille melodi" sunget af Anne Catherine Herdorf i 1987.

I 2003 købte Helge Engelbrecht og hans kone Rie Engelbrecht Mariehaven i Ansager i Jylland, og fra 2009 har der været spillet koncerter hver sommer under navnet Sommersang i Mariehaven med Helge Engelbrecht som vært. Koncerterne har været vist på DR1 og TV2 Charlie, samt DK4

I 2013 arrangerede Helge Engelbrecht sammen med Ansager Idrætsforening den første Mariefestival med musik i hele byen.

I 2016 modtog han Folkemusikprisen, der blev uddelt på Skagen festival.

Referencer

Eksterne henvisninger 
 

Sangere fra Danmark
Deltagere ved Dansk Melodi Grand Prix 2001
Michael Häupl

Michael Häupl (født 14. september 1949 i Altlengbach, Niederösterreich) er en østrigsk politiker og var borgmester og Delstatsformand for Wien 1994 til 2018.

Han studerede biologi og zoologi ved Wien Universitet og var i årene 1975-1983 akademisk assistent ved Naturhistorisk Museum Wien. Allerede under hans studier blev han politisk engageret, idet han indgik i Forbund for Socialistiske Studerende i Østrig (VSStÖ, SPÖ's studenterorganisation), for hvilke han var formand fra 1975 til 1978. Fra 1983 til 1988 var han medlem af byrådet i Wien og indtil 1994 byens miljø- og sportudvalgsformand. Häupl efterfulgte Helmut Zilk i 1993 som partiformand for SPÖ og den 7. november 1994 blev han borgmester i Wien.

Med en periode på 23 år, 6 måneder og 16 dage var han den længst fungerende demokratisk valgte borgmester i Wiens historie. Varigheden af hans embedsperiode blev også kun overskredet af Josef Georg Hörls (1722−1806). Han var borgmester fra 16. februar 1773 til 30. oktober 1804.

Den 9. maj 2016 erklærede han, at Faymann ville afgå fra kontoret som kansler og formand for SPÖ. Häupl overtog partiformanden indtil videre. På den ekstraordinære SPÖ-partikonference den 25. juni 2016 blev Kern valgt til partiformand.

Referencer

Eksterne henvisninger 

Politikere fra Østrig
Personer fra Wien
Naturhistorisk Museum Wien

Naturhistorisk Museum Wien (Naturhistorisches Museum) er et stort naturhistorisk museum i Wien og et af de vigtigste naturhistoriske museer i verden.

Museet ligger over for Kunsthistorisk Museum Wien.

Eksterne henvisninger 
 Naturhistorisches Museum

Billeder 

Bygninger, konstruktioner og anlæg i Wien
Museer i Østrig
Naturhistoriske museer
Quagga

Quaggaen (Equus quagga quagga) var et medlem af hestefamilien i ordenen uparrettåede hovdyr. Det er en uddød underart til almindelig zebra (Equus quagga).

Navnet stammer fra en gøende lyd den lavede. Dyrets udseende blev beskrevet som "halv hest, halv zebra", fordi kun forparten var stribet. Den var oprindelig meget almindelig i det nuværende Sydafrika, men blev senere udryddet. Det sidste eksemplar døde i Amsterdams zoologiske have i 1883.

Zebraer
Minuteman (missil)

Minuteman er et strategisk ballistisk missil indeholdende flere atomsprænghoveder. Fortrinsvis tænkt anvendt som såkaldt "first strike weapon". Navnet Minuteman kommer fra general Washingtons militsfolk der skulle kunne stille våbenføre på få minutter under den amerikanske revolution. Minuteman missilprogrammet startede i 1960.

Mark 1 fra 1962, Mark 2 fra 1965, Mark 3 fra 1970.

Missilet er et langdistancevåben (rækkevidde ca. 10.000 km), og det har en startvægt på 36 ton og en længde på 18 meter. Minuteman arbejder på grundlag af faste brændstofmotorer, som i modsætning til motorer med flydende brændstof er meget hurtigere at klargøre og nemmere at servicere. Det affyres fra en underjordisk silo og når en maksimal hastighed lige over mach 23 (ca. 24.000 km/t.) Flyvehøjden er på omkring 1120 kilometer. Den moderniserede udgave af missilet bruges stadig.

Missiler
Våben fra USA
Ostindien

Ostindien var i 1600- og 1700-tallet et samlende navn på alt land øst for Afrika og omfattede altså også det indiske subkontinent, der også blev kaldt "Forindien" (de nuværende lande Pakistan, Indien, Bangladesh, Burma og Sri Lanka), samt "Bagindien" (nuværende Thailand, Cambodja, Laos, Vietnam, Singapore og fastlandsdelen af Malaysia) og Kina.

Ostindien kan sammenlignes med "Vestindien" som oprindelig var navnet på Amerika, som den europæiske opdagelsesrejsende Christoffer Columbus først antog var Indien. Senere anvendtes begrebet Ostindien snarere for de ostindiske øer dvs. øhavet mellem Asiens fastland og Australien i den sydlige del af Sydøstasien (de nuværende lande Indonesien, Filippinerne, Brunei, den del af Malaysia, som ligger på Borneo, Østtimor og Papua Ny Guinea).

Begrebet Ostindien anvendes stort set ikke mere. Indonesien blev tidligere kaldt for Hollandsk Ostindien.

Asiens historie
Asiens geografi
Boliglån

Et boliglån er et lån optaget med sikkerhed/pant i en ejendom.

I Danmark kan lånetypen opdeles i følgende:

Realkreditlån: Boliglån, som normalt optages inden for 0-80 % af ejendommens værdi og gennem et realkreditinstitut. Disse finansieres via obligationer og den ny slags særligt dækkende realkreditobligationer kaldet SDRO.

Pantebreve: Boliglån, som normalt optages inden for 60-100 % af ejendommens værdi. De kaldes sælgerpantebreve, hvis de udstedes til sælgeren af ejendommen, og blot pantebreve, hvis de optages gennem boliglånsudbyder. Derudover kan der udstedes pantebrev til ejeren (ejerpantebrev), der kan lægges til sikkerhed for lån.

Banklån. Boliglån ydes også som almindelige banklån, dvs hvor der ikke udstedes obligationer på baggrund af lånet, men at banken blot finansieres det via sine øvrige finansieringskilder, herunder indlån. Der findes en række forskellige boliglån på det Danske marked, herunder variabelt forrentede boliglån, og prioritetslån. Alle bankerne tilbyder denne lånetype.

Kredit
Odense Atletikstadion

Odense Atletikstadion er hjemmebane for Odense Atletik/OGF. Det blev bygget 1941 og ombygget i 1996.

Odense Atletikstadion har otte rundbaner og er kunststofbelagt, lysanlægget dækkender hele atletikstadion. Anlægget blev 2007 certificeret med et IAAF Class II certificat, og opfylder dermed krav til nationale og internationale stævner i IAAF regi. Der er bl.a. installeret elektronisk tidtagningsudstyr.

OB har også spillet kampe på stadionet, da Odense Stadion var under ombygning.

Der er plads til i alt 8.000 tilskuere, heraf 1.200 siddende på tribunen. I tribunen findes fem omklædningsrum samt klublokale.

Odense Atletikstadion er beliggende Stadionvej 43, 5200 Odense V, få meter fra Odense Stadion.

Atletikstadioner i Danmark
Fodboldstadioner i Danmark
Atletikstadion
Atletikstadion
Aleksandr Dsasokhov

Aleksandr Dsasokhov (Russisk: Александр Сергеевич Дзасохов;  ;født 3. april 1934 i Vladikavkas) er en russisk politiker og tidligere leder af den sydrussiske republik Nordossetien (1998 – 2005).

Karriere 
Efter at have færdiggjort grundskolen i Alagir i 1952 fortsatte Aleksandr Dsasokhov på Instituttet for nordkaukasiske mine- og metallurgistudier (Северо-Кавказском горно-металлургическом институте) som han færdiggjorde i 1957. Samme år blev han også valgt som første sekretær (leder) for den nordossetiske afdeling af den kommunistiske ungdomsorganisation Komsomol, hvilket i 1958 bragte ham videre til Moskva. Mellem 1963 og 1964 arbejdede han i Cuba som leder af en gruppe russiske eksperter, der skulle hjælpe med en administrativ og geografisk reform af landet. Mellem 1967 og 1986 var han formand i en komite dedikeret til sovjetisk solidaritet med lande i Asien og Afrika. Efter en kort ophold som ambassadør i Syrien vendte han i 1988 tilbage til Rusland og Nordossetien, hvor han blev valgt som førstesekretær for den nordossetiske afdeling af det sovjetiske kommunist parti (КПСС). På den XXVIII partikongres i juni 1990 blev han valgt ind i Politbureauet ("ЦК КПСС") og sekretær for Det sovjetiske kommunistpartis centralkomite ("ЦК"). Fra 1993 – 1995 var han medlem af den Russiske føderations Statsduma. Den 18. januar 1998 vandt han med 77% af stemmerne stort over republikkens tidligere præsident Aksarbek Galasov (10%) i valget til Nordossetiens præsident, og genvalgt den 27. januar 2002 med 56% af stemmerne. Efter at have været udsat for massiv kritik for påstået uduelighed og/eller korruption i forbindelse med terrorangrebet i Beslan – hvor en skole blev besat af tjetjenske og islamiske terrorister, hvilket ultimativt resulterede i mindst 334 civile døde, heriblandt 186 børn – forlod han frivilligt sit embede den 31. maj 2005 og blev efterfulgt af Tajmuraz Mamsurov. Om end han først havde nægtet at forlade embedet under "pression fra pøblen" – og den officielle grund til hans fratrædelse var da heller ikke relateret til terrorangrebet, men drejede sig om nogle uafklarede punkter i forbindelse med tilbagevending af en gruppe ingusjetiske flygtninge til Prigorodnyjdisktriktet i det nordlige Nordossetien, hvorfra de var blevet fordrevet i 1992 i forbindelse med den ossetisk-ingusjetiske konflikt – Dsasokhov modsatte sig tilbagevendingen, da det efter hans mening kunne skabe fornyet etniske og religiøse spændinger i Nordossetien, da der i angrebet på skolen også deltog flere ingusjetiske terrorister.

Den 13. januar 2006 vidnede han i retssagen mod tjetjeneren Nurpasji Kulajev, den eneste overlevende terrorist fra angrebet mod skolen. To busfulde af tidligere gidsler fra Beslan ankom i den forbindelse til Vladikavkas for at overvære retssagen og Dsasokhovs vidneudsagn.

Referencer

Eksterne henvisninger 

 Biografi, Lenta 
 Fotografier  
 Interview 

Ossetere
Politikere fra Rusland
Terrorangrebet i Beslan
Webhosting

Webhosting er en it-service, som giver kunder mulighed for at gøre et website tilgængelig på World Wide Web. Webhosting kan være placeret på en privat datacenter server (incl. privat cloud) eller i public cloud (fx SaaS). Der er flere forskellige typer af webhosting men oftest bliver der snakket om webhotel-service. Et webhotel servicerer en eller flere hjemmesider. Webhosting er således den løbende service, som et webhotel yder for et domænenavn.

Andre typer af webhosting er: Virtual private server hosting, Cloud Hosting, Private Cloud Hosting, med flere.

Danmark er i dag meget konkurrencedygtig indenfor webhosting-branchen og har adskillige større udbydere, som har stor markedsandel i Europa.

Kilder 

World Wide Web
Onlinetjenester
Stijn Vandenbergh

Stijn Vandenbergh (født 25. april 1984) er en belgisk tidligere professionel cykelrytter.

Eksterne henvisninger 

 

Mandlige cykelryttere fra Belgien
Lysmast

En lysmast udstråler stærk kunstig lys, som ofte benyttes til at oplyse store udendørs fodboldbaner, hvor belysningen ikke er særlig kraftig. I mange topidrætsgrene, er sådanne lysmaster en nødvendighed for stadioner, hvis der skal arrangeres kampe uden for dagstimerne. Lysmaster er blevet nødvendige efterhånden som, der er kommet et behov for at arrangere kampe i aftentimerne, da folk har andre ting at passe om dagen. Ikke alle anlæg har lysmaster til rådighed, og de må derfor benytte sig af transportable lysmaster i stedet.

Det første fodboldstadion, der benyttede sig af lysmaster var Fratton Park. De blev taget i brug første gang til kampen mellem Portsmouth FC og Newcastle United den 22. februar 1956.

Belysning
Vladimir Rusjajlo

Vladimir Rusjajlo (Russisk: Влади́мир Бори́сович Руша́йло, ; født 1953 i Tambov) er en russisk politiker og tidligere indenrigsminister.

Fra 1999 – 2000 var han russisk indenrigsminister og fra den 14. juni 2004 til den 5. oktober 2007 generalsekretær for Fællesskabet af Uafhængige Stater.

Politikere fra Rusland
Fratton Park

Fratton Park er fodboldklubben Portsmouths hjemmebane. Den blev åbnet i 1898 og ligger i Portsmouth, Hampshire.

Anlægget har plads til 20.200 siddende tilskuere. De fire tribunesektioner hedder Fratton End, North Stand, Milton End og South Stand.

Fratton Park var det første stadion der en benyttede lysmaster under en fodboldkamp. Det skete i kampen mod Newcastle United i februar 1956.

Banens mål er 105 x 66 meter, og tilskuerrekorden er på 51.385 i FA-cupens 6. runde mod Derby County 26. februar 1949.

Det foreligger planer om at øge kapaciteten til 35.000 sidepladser. Første trin i dette projekt vil være færdig sommeren 2007, og der vil være plads til 28.000 mennesker på Fratton Park.

Eksterne henvisninger 

Fodboldstadioner i England
Portsmouth
Etableret i 1898
Nyhedsbureau

Nyhedsbureauer indsamler, bearbejder og videreformidler nyheder til deres abonnenter, som fx aviser og radiostationer. Nyhedsbureauerne samarbejder i et globalt netværk, hvoraf det europæiske kaldes Gruppe 39. 

Oversigt over verdens nyhedsbureauer (udvalgte):

 Ritzaus Bureau (RB), København
 Newspaq, København
 Dagbladenes Bureau (DB), København
 Agence France-Presse (AFP), Paris
 Agenzia Nazionale Stampa Associata (ANSA), Rom
 Norsk Telegrambyrå (NTB), Oslo (Kristiania)
 Tidningarnas Telegrambyrå (TT), Stockholm
 Reuters, London
 Deutsche Presse-Agentur (DPA), Hamburg
 ITAR-TASS, Moskva
 Associated Press (AP), New York
 United Press International (UPI), New York
 Finska Notisbyrån (FNB), Helsinki
 Kyodo Newas Service (KNS), Tokyo
 Australian Associated Press (AAP), Sydney
 Hsin-Hau (NCNA), Beijing
 Austria Presse Agentur (APA), Wien
 Agence Telegraphique Belge de Presse (ATBP), Bruxelles
 Algemeen Nederlands Persbureau (ANP), Amsterdam
 Agence Telegraphique Suisse (ATS), Zürich
Durham

Durham (oprindeligt: Dunholm) er en engelsk by i County Durham, det nordøstlige England, omtrent 25 km fra Newcastle upon Tyne. Floden Wear går gennem byen og omringer den, således at det ligner en halvø. Indbyggertallet er 87.600 (2004).

I middelalderen var Durham et vigtig politisk og religiøst centrum, ikke mindst på grund af den strategiske beliggenhed nær grænsen til Skotland.

Durham Cathedral er blevet brugt som kulisse i filmene om troldmanden Harry Potter. I byen ligger også Durham Castle som siden 1840 har været brugt af Durham University.

Eksterne links 
 Durham City Council – officiel website 

 
Byer i Nordøstengland
County towns i Storbritannien
Agence France-Presse

Agence France-Presse (AFP) er et fransk nyhedsbureau grundlagt i Paris i 1835 under navnet Agence Havas af Charles-Louis Havas, som sidenhen indførte fremstillingen af ensartede nyhedstelegrammer til bureauets abonnenter. Havas deltog sammen med Bernhard Wolff og Paul Julius Reuter i forhandlingerne af Paris-aftalen i 1859. Efter 2. verdenskrig skiftede bureauet navn til Agence France-Presse. I dag er det Frankrigs nationale nyhedsbureau.

Eksterne henvisninger 

 Den officielle hjemmeside hos Agence France-Presse (AFP) 

Nyhedsbureauer
Paris-aftalen (1859)

Paris-aftalen er resultatet af et møde, som blev afholdt i Paris 1859 med deltagelse af direktørerne for nyhedsbureauerne Reuters Bureau, Deutsche Presse-Agentur DPA og Agence France-Presse AFP. Paris-aftalen beskriver retningslinjerne for samarbejdspolitikken mellem de tre nyhedsbureauer, herunder deres geografiske områder for distributionen af nyhedstelegrammer. Paris-aftalen ophørte under første verdenskrig og er sidenhen blev erstattet af et nyt samarbejde mellem nyhedsbureauerne ved navn Gruppe 39.

Eksterne henvisninger 
 unesco.org: Collaboration between news agencies in Nordic Countries, 1978 – nævner en agreement fra 1859 på pdf-side 5.

Nyhedsbureauer
TT Nyhetsbyrån

TT Nyhetsbyrån (fork. TT, egntl. Tidningarnas Telegrambyrå) er Sveriges nationale nyhedsbureau.

TT blev dannet i Stockholm i 1892 efter en fusion af nyhedsbureauerne Svenska Telegrambyrån og Svenska Pressbyrån. Fusionen skete med støtte fra Fritz Brahde, Alfred Fich, Ritzaus Bureau og Wolffs Bureau (Deutsche Presse-Agentur DPA). 

I dag beskæftiger TT 380 ansatte og omsætter for ca. 605 millioner svenske kroner årligt.

TT ejes i lighed med den danske pendant Ritzau af en række medier, herunder Aftonbladet (20%), Svenska Dagbladet (10%), Stampen AB (10%), Expressen (10%), Dagens Nyheter (10%) og Sydsvenskan (10%).

Eksterne henvisninger 

 Den officielle hjemmeside hos Tidningarnas Telegrambyrå

Nyhedsbureauer
Etableret i 1892
Schibsted